র‌্যাব-৯ সুত্রে জানা যায়, বুধবার (৮ আগষ্ট) গোয়েন্দা তথ্যের ভিত্তিতে র‌্যাব জানতে পারে যে, কতিপয় মাদক ব্যবসায়ী বিপুল পরিমান ইয়াবা নিয়ে বিক্রয়ের উদ্দেশ্যে জকিগঞ্জের মাছুম বাজার গরুসদয় স্কুল এন্ড কলেজের গেইটের সামনে নির্দিষ্ট ক্রেতার জন্য অপেক্ষামান রয়েছে। এমন সংবাদের ভিত্তিতে র‌্যাপিড এ্যাকশন ব্যাটালিয়ন (র‌্যাব)-৯ এর স্পেশাল কোম্পানী সিলেট ক্যাম্পের একটি আভিযানিক দল অতিরিক্ত পুলিশ সুপার মনিরুজ্জামানের নেতৃত্বে গরুসদয় স্কুল এন্ড কলেজের সামনে অভিযান চালায়। অভিযানকালে র‌্যাবের উপস্থিতি পের পেয়ে কৌশলে দুইজন মাদক ব্যবসায়ী পালিয়ে গেলেও শামীম আহমদ (৩২) পিতা- আব্দুল করিম, গ্রাম- মাদার খাল, থানা- জকিগঞ্জ, জেলা- সিলেট নামে এক শীর্ষ মাদক ব্যবসায়ীকে র‌্যাব সদস্যগন আটক করতে সক্ষম হয়।